CELEX: 32012R0941
Language: hr
Date: 2012-10-15 00:00:00
Title: Uredba Vijeća (EU) br. 941/2012 od 15. listopada 2012. o izmjeni Uredbe (EZ) br. 147/2003 o određenim mjerama ograničavanja u odnosu na Somaliju

18/Sv. 12
            
            
               HR
            
            
               Službeni list Europske unije
            
            
               266
            
         32012R0941
   
               L 282/1
            
            
               SLUŽBENI LIST EUROPSKE UNIJE
            
         UREDBA VIJEĆA (EU) br. 941/2012
   od 15. listopada 2012.
   o izmjeni Uredbe (EZ) br. 147/2003 o određenim mjerama ograničavanja u odnosu na Somaliju
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.
   uzimajući u obzir Odluku Vijeća 2010/231/ZVSP od 26. travnja 2010. o mjerama ograničavanja protiv Somalije (1),
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Uredba Vijeća (EZ) br. 147/2003 (2) uvodi opću zabranu pružanja tehničkih savjeta, pomoći, obuke, financiranja ili financijske pomoći u vezi s vojnim aktivnostima bilo kojoj osobi, subjektu ili tijelu u Somaliji.
            
         
               (2)
            
            
               Vijeće sigurnosti Ujedinjenih naroda (VSUN) je 25. srpnja 2012. usvojilo Rezoluciju 2060 (2012.), koja u stavku 10. predviđa odstupanje od zabrane pomoći vezano za oružje i vojnu opremu namijenjenu Političkom uredu Ujedinjenih naroda za Somaliju, kako je unaprijed odobrio Odbor osnovan na temelju Rezolucije VSUN-a 751 (1992.).
            
         
               (3)
            
            
               Vijeće je 15. listopada 2012. donijelo Odluku 2012/633/ZVSP (3) kojom je izmijenjena Odluka 2010/231/ZVSP i predviđeno takvo odstupanje.
            
         
               (4)
            
            
               Ova mjera spada u područje primjene Ugovora i stoga je, posebno kako bi je gospodarski subjekti u svim državama članicama jedinstveno primjenjivali, za njezinu provedbu potrebno zakonodavstvo na razini Unije.
            
         
               (5)
            
            
               Uredbu (EZ) br. 147/2003 bi stoga trebalo izmijeniti na odgovarajući način,
            
         DONIJELO JE OVU UREDBU:
   Članak 1.
   U članku 3. Uredbe (EZ) br. 147/2003, stavak 1. zamjenjuje se sljedećim:
   
      „1.   Članak 1. ne primjenjuje se na:
      
                  (a)
               
               
                  osiguravanje financiranja i pružanje financijske pomoći za prodaju, opskrbu, prijenos ili izvoz nesmrtonosne vojne opreme, pod uvjetom da je namijenjena isključivo za humanitarne svrhe ili za zaštitu, ili materijala namijenjenih programima Unije ili država članica za izgradnju institucija, uključujući u području osiguranja, koji se provode u okviru Procesa pomirenja;
               
            
                  (b)
               
               
                  pružanje tehničkog savjetovanja, pomoći ili obuke vezano za takvu nesmrtonosnu opremu;
               
            
                  (c)
               
               
                  osiguravanje financiranja i pružanje financijske pomoći za prodaju, opskrbu, prijenos ili izvoz oružja i vojne opreme namijenjene isključivo za potporu ili korištenje Političkom uredu Ujedinjenih naroda u Somaliji;
               
            
                  (d)
               
               
                  pružanje tehničkog savjetovanja, pomoći ili obuke vezano za takvo oružje i nesmrtonosnu opremu,
               
            ako je takve aktivnosti unaprijed odobrio Odbor osnovan stavkom 11. Rezolucije 751 (1992.) Vijeća sigurnosti Ujedinjenih naroda.”
   
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luksemburgu 15. listopada 2012.
      
         
            Za Vijeće
         
         
            Predsjednica
         
         C. ASHTON
      
   
   
      (1)  SL L 105, 27.4.2010., str. 17.
   
      (2)  SL L 24, 29.1.2003., str. 2.
   
      (3)  SL L 282, 16.10.2012., str. 47.